Praegune linnapilt pole tingitud niivõrd sõjajärgsest ülesehitustööst kui iidsele pinnale rajatud uusehitistest - omal ajal taheti radikaalne katkestada side minevikupärandiga. Siiski on Kassel tänapäeval uhke oma arvukate õnnestunud näidete üle 1950ndate arhitektuurist, nimetagem kas või Treppenstrasse ansamblit, mis on juba mõnda aega muinsuskaitse all. Viimastel aastakümnetel on aga kesklinna uuendamine hoogustunud ja selle atraktiivsus tänu moodsatele  uusehitistele, avalikku ruumi paigutatud kunstile ja ebakonventsionaalsetele ruumiümberpaigutustele märgatavalt tõusnud. Linna keskus koosneb päris südalinnast, mis ulatub "kauni vaateni" Karslaue ulatuslikule parkimisalale, seejärel väiksemast elamu- ja ärikvartalist Entenangeri ja Turuhoone ümber ning Weinbergist praeguse Kultuurivaksalini ulatuvast piirkonnast.